SET ไซด์เวย์ เช็ค 9 หุ้น พื้นฐานดี – กำไรโต
ข่าวหุ้นธุรกิจออนไลน์รายงาน เช้านี้ ณ เวลา 9.20 น. ค่าเ …
1 ก.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.20 น. ค่าเงินบาทอยู่ที่ 33.98 บาทต่อเหรียญ ขณะที่ตลาดหุ้นเอเชียส่วนใหญ่ติดลบ
นักวิเคราะห์มองดัชนีหุ้นไทย (SET) วันนี้แกว่งไซด์เวย์ เนื่องจากตลาดยังไม่มีปัจจัยใหม่เข้ามาสนับสนุน ขณะที่การ Rebalance SET50/100 ปลายตลาดวันนี้อาจส่งผลให้หุ้นรายตัวผันผวนเพิ่มขึ้น แต่ยังมอว่างเป็นโอกาสซือกลุ่มหุ้นที่ถูกเพิ่มใน SET50/100 ที่มีพื้นฐานดี กำไรไตรมาส 2/60 เติบโตสูง การลงทุนแนะนำเก็งกำไรกลุ่มที่ปรับตัวขึ้นช้ากว่าตลาด หุ้นเด่นเลือก WHA, MTLS, SAWAD, EA, LIT, WORK, KKP, SPRC และ MC
 
นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีไอเอ็มบี (ประเทศไทย) เปิดเผยถึงตลาดหุ้นไทยเช้านี้ (30 มิ.ย.) คาดว่าจะแกว่งไซด์เวย์ เนื่องจากตลาดยังไม่มีปัจจัยใหม่เข้ามาสนับสนุน แม้ราคาน้ำมันดิบเมื่อที่ผ่านมารีบาวด์ได้เล็กน้อย แต่เช้านี้ปรับตัวลงไปอีก อย่างไรก็ตาม คาดว่าตลาดจะได้แรงหนุนบางส่วนจากการทำ Window Dressing ก่อนปิดงบไตรมาส 2/60 โดยเฉพาะกับหุ้นที่ยังปรับตัวขึ้นช้ากว่าตลาด
นอกจากนี้ บรรดากองทุนจะต้องมีการทำพอร์ตให้เป็นไปตาม SET50 ที่จะเริ่มใช้ 1 ก.ค.นี้ โดยจะมีหุ้นเข้ามา 6 – 7 ตัว และตัวถูกถอดออกไปก็อาจจะถูกขาย แต่มองว่ากองทุนได้มีการปรับพอร์ตมาระยะหนึ่งแล้ว อย่างไรก็ตาม เชื่อว่าปัจจัยจะอยู่ที่สัปดาห์หน้าซึ่งจะมีการคาดการณ์ผลประกอบการของกลุ่มธนาคารออกมา ซึ่งคาดว่าจะมีแรงซื้อเข้ามาช่วยหนุนได้ พร้อมให้แนวรับ 1,580 จุด ส่วนแนวต้าน 1,592 จุด
 
บล.ธนชาต ระบุในบทวิเคราะห์ (30 มิ.ย.) ว่า แม้ SET ดูอ่อนแอกว่าคาด แต่ momentum ยังไม่เสียหาย ขณะที่การ Rebalance SET50/100 ปลายตลาดวันนี้อาจส่งผลหุ้นรายตัวผันผวนเพิ่มขึ้น แต่ยังมองเป็นโอกาสซือกลุ่มหุ้นที่ถูกเพิ่มใน SET50/100 ที่มีพื้นฐานดี กำไร 2Q17 เติบโตสูงอย่าง MTLS EA TISCO WORK ต่อไป ขณะที่หุ้นที่ถูกถอดออกจากดัชนี SET50 อย่าง WHA แม้มีแรงขายเข้ามา แต่ด้วยแนวโน้มกำไร 2Q17 ที่คาดว่าจะเติบโตแข็งแกร่ง และระยะยาวได้ผลดีจากการพัฒนา EEC จะเป็นโอกาส “ซื้อ”
1) “ซื้อ” หุ้นกำไร 2Q17 เติบโตดี : MTLS (ขยายสาขา หนุนสินเชื่อโต) SAWAD EA LIT WORK WHA และ SEAFCO (ฐานกำไรต่ำในปีก่อน) และ 2) “ซื้อ” หุ้นจ่ายเงินปันผลระหว่างกาล : KKP ปันผลสูง 2 บาท/หุ้น หรือ 2.8% และทั้งปี 8.4%, CPNRF คาดปันผล 6.2% ปีนี้ ขณะที่การแปลงเป็น REIT ปีหน้าเป็น upside risk ต่อปันผลเพิ่มเป็น 8.5% และ SPRC ปันผลทั้งปี 8.3% ค่าการกลั่นสูง, MC คาดปันผล 1H17 2.7% และทั้งปี 6%
 
บล.แอพเพิล เวลธ์ ระบุในบทวิเคราะห์ (30 มิ.ย.) วาง Filter แนวรับที่ 1,573 จุด กรณียืนได้ยังแนะถือ โดยมีแนวต้าน 1,590 จุด แนะนำซื้อเก็งกำไรหุ้นกลุ่มแบงก์ใหญ่เมื่อราคาอ่อนตัว เพื่อรอรายงานผลประกอบการ Q2 นี้ในช่วงกลางเดือนหน้า ซึ่งคาดน่าจะยังขยายตัวได้เมื่อเทียบกับช่วงเดียวกันในปีก่อน